Abon

Abon 250pxAbon sapi Nami sanés Meat floss Nagara asal Indonésia Wewengkon Jawa Tengah (Boyolali, Solo), Bali, Sulawesi Kidul Jinis Olahan daging Bahan utama Daging (sapi, hayam, atawa lauk) Variasi Abon lauk, abon babi, abon munding Kagunaan Deungeun sangu, eusian jajanan

Abon nyaéta salah sahiji kadaharan has Indonésia. Abon mangrupa kadaharan anu bahan dasarna tina daging. Ieu kadaharan biasana miboga warna semu coklat atawa coklat kolot. Wujud abon téh mangrupa serat-serat daging, ku sabab dijieunna tina daging anu digaringkeun. Lantaran sipatna anu garing, abon bisa awét mangbulan-bulan upami disimpen dina wadah anu rékép.

Salian ti daging sapi, aya ogé abon anu bahan dasarna tina daging hayam, domba, babi, sarta rupa-rupa lauk, saperti lauk lélé, tuna, sarta belut. Aya ogé abon tina daging munding, nanging kiwari parantos langka ku sabab bahan dasarna hésé ditéang di pasaran. Abon biasana dipaké pikeun deungeun sangu, palengkep bubur, eusian lemper, atawa pastel.

Di Indonésia, daérah anu kasohor ku produksi abon sapina nyaéta Boyolali, Solo, Salatiga, sarta wewengkon sabudeureunana. Sedengkeun abon babi mah biasana diproduksi di Bali, sarta abon lauk loba dihasilkeun di daérah basisir saperti Makassar jeung Pangandaran. Biasana abon téh dijual di tempat oléh-oléh.

 Cara nyieun 
Pikeun nyieun abon, sayagikeun bahan-bahan kayaning daging sapi (upami badé nyieun abon sapi) sarta bungbu-bungbu saperti katuncar, gula beureum, uyah, sarta bawang bodas. Keureutan daging sapi, bungbuan ku uyah sarta kécap, tuluy kulubkeun nepi ka asak jeung serat-serat dagingna gampang dipisahkeun; suwiran dagingna upami aya kénéh anu ngagunduk. 

Saatos éta, garingkeun daging ku cara dipoé handapeun panonpoé atanapi dianggoan ovén. Sanggeus garing, daging téh tuluy disangray dina katél anu gedé bari ditutuan nepi ka serat dagingna bubuk saperti benang. Nalika prosés nyangray, asupkeun bungbu-bungbu anu parantos diréndos sarta aduk nepi ka rata sarta garing sampurna.

 Rujukan 

Kategori:Kadaharan
Kategori:Olahan daging
Kategori:Kadaharan Indonésia
Kategori:Kadaharan anu diawétkeun